ปัจจุบัน บริการส่งของแบบเก็บเงินค่าสินค้าปลายทาง หรือ COD มีให้บริการแพร่หลายมากขึ้น เพื่อรองรับการซื้อ-ขายสินค้าออนไลน์ ผู้ให้บริการส่งพัสดุชั้นนำ เช่น ไปรษณีย์ไทย Kerry Express SCG Express และ Flash Express ล้วนมีให้บริการ COD สำหรับการส่งพัสดุขนาดเล็ก โดยผู้ใช้บริการต้องขอเปิดใช้บริการ COD ก่อน พร้อมแจ้งบัญชีธนาคารเพื่อรับโอนเงิน COD สำหรับการส่งสินค้าแบบด่วนหรือ on-demend แอป Deliveree ก็มีให้บริการ COD สำหรับลูกค้าธุรกิจและร้านค้าออนไลน์เช่นกัน ให้ร้านค้าสามารถส่งสินค้าด่วนให้ลูกค้าพร้อมเก็บเงินปลายทางได้อย่างสะดวกผ่านแอปพลิเคชัน